Volkswagen Typ 3

**Volkswagen Typ 3** (dar vadinamas **VW 1500** ir **VW 1600**) – lengvasis automobilis, gamintas Vokietijoje Volkswagen gamintojo 1961–1973 metais, gamintas su oru aušinamu varikliu trijose kėbulo versijose: sedano, universalo ir sedano su pasvirusiu galu (vok. *Limousine, Variant, Fließheck*, angl. *Notchback, Squareback, Fastback*). Visi kėbulo variantai gaminti dviejų durų, universalas trijų durų. Pavadinimas Typ 3 yra kilęs nuo Volkswagen modelių sekos, tai yra **Typ 1** vardu vadinami VW Vabalai, **Typ 2** – autobusėliai, '''Typ 4''' – lengvieji VW automobiliai. Per visą gamybos laikotarpį pagaminta 2,6 milijono Typ 3 automobilių.

## Istorija
VW inžinieriai Typ 3 projektą sukūrė 1959 metais, 1960 metais pagaminti keli prototipai bandymams. Kuriant šį automobilį techniškai nenutolta nuo pagrindinių Vabalo konstrukcijų, tačiau nenaudojant Vabalo dalių. Automobilis pradėtas gaminti 1961 metų rugpjūčio mėnesį ir viešai pristatytas rugsėjo mėnesį vykusioje tarptautinėje Frankfurto automobilių parodoje IAA. Parodoje pristatytas sedanas, universalas ir kabrioletas, Typ 3 bazėje taip pat pristatytas kupė VW Typ 34 Karmann Ghia (1961–1969 m. 42 505 vnt.). Pigiausia Typ 3 versija kainavo 6400 Vokietijos markių (pigiausias Vabalas tuo metu kainavo 3790 DM).

Frankfurto parodoje debiutavęs Typ 3 kabrioletas (įkainuotas 8300 Vokietijos markių) dėl mažos paklausos negamintas.

1965 metų rugpjūčio mėnesį pradėta gaminti dar viena Typ 3 kėbulo versija, automobilis oficialiai vadintas VW 1600 TL, su pasvirusiu galu (vokiškai Fließheck, angliškai Fastback).

Typ 3 modeliai gaminti įvairiose modifikacijose: 1500, 1500 N, 1500 S, 1500 A, 1600, 1600 A, 1600 L, 1600 TL, 1600 LE ir 1600 TLE.

Žymėjimų reikšmės: N – be chrominės apdailos ir paprastesnė įranga; S – du karbiuratoriai; A – mažesnė apdaila, TL – Touren Limousine (VW 1600 TL sedanas pasvirusiu galu), E – įpurškimas.

1966 metais Typ 3 automobiliai kainavo nuo 6000 iki 7000 Vokietijos markių. Palyginimui Vabalai tuo metu kainavo nuo 4500 iki 5300 Vokietijos markių.

Typ 3 gamyba nutraukta 1973 metais Volkswagenui pradėjus gaminti analogiškos klasės VW Passat.

## Techninės charakteristikos

### 1961–1969
Konstruojant Typ 3 automobilį sukurtas taip vadinamas plokščias variklis, perkėlus variklio aušinimo ventiliatorių nuo viršaus į variklio galą, bei generatorių ir karbiuratorių nuleidę arčiau variklio, bendras variklio aukštis tesudarė 40 cm. Dėl šios priežasties atsirado papildoma erdvė virš variklio, kuri išnaudota bagažo skyriui, todėl Typ 3 automobiliai bagažinę turėjo ne tik priekyje, bet ir gale. Bagažo skyrius nuo variklio atskirtas sandariu dangčiu, kurį nuėmus galima buvo nesunkiai pasiekti variklį.

Typ 3 varikliai gaminti su vienu arba dviem karbiuratoriais – 1,5 litro (45 AG), vėliau 1,6 litro (54 AG).

1965 metais priekinėje ašyje pradėti montuoti diskiniai stabdžiai ir nuo penkių rato tvirtinimo skylių pereita prie keturių.

Nuo 1966 metų rugpjūčio Typ 3 automobiliai pradėti gaminti su 12 voltų elektros įranga.

1967 metais Bosch gamintojas pirmą kartą pasaulyje sukūrė ir masinėje gamyboje pritaikė elektroninę įpurškimo sistemą. **Bosch D-Jetronic** elektroninė įpurškimo sistema buvo įdiegta Typ 3 modeliuose VW 1600 LE/TLE.

1967 m. patobulinta galinė pakaba, įdiegtos įstrižos svirtys ir pradėtos montuoti automatinės pavarų dėžės. Pilant kurą, kad nereikėtų atidarinėti bagažinės, priekiniame dešiniame sparne atsirado dangtelis kurui įpilti.


Vaizdas:Volkswagen EA97 prototype Beetle replacement which appears to have become the Typ 3 1500 instead.JPG|Prototyp EA97 - VW 1500 - 1960
Vaizdas:VW 1500 Cabriolet Nr-3 vl.jpg|VW Typ 3 (VW 1500 Cabriolet) - 1961
Vaizdas:VW 1500 Cabrio (5955712786).jpg|VW Typ 3 (VW 1500 Cabriolet) - 1961
Vaizdas:Wolfsburg Jun 2012 129 (Autostadt - 1962 Volkswagen 1500 Typ 3).JPG|VW Typ 3 (VW 1500) Limousine, Notchback - 1962
Vaizdas:Volkswagen Type 3.jpg|VW Typ 3 (VW 1500) Limousine, Notchback - 1963
Vaizdas:1966 Volkswagen 1600 Squareback.jpg|VW Typ 3 (VW 1600 Variant, Squareback) - 1966
Vaizdas:VW Typ 3 1600 L2012-07-15 14-41-56.JPG|VW Typ 3 (VW 1600 L) Limousine, Notchback - 1969
Vaizdas:1969 Volkswagen Type 3 1600 Fastback (17496247584).jpg|VW Typ 3 (VW 1600 Fließheck, Fastback) - 1969


### 1969–1973
1969 metų pasikeitimai: pailginta priekinė dalis, pakeista priekinio kapoto forma, nauji kampuoti buferiai, didesni posūkiai priekyje, didesnės galinės lempos gale, numerio vieta gale pakelta aukščiau.

1969 metais visų Typ 3 automobilių galinės pakabos pradėtos gaminti su įstrižomis svirtimis ir šarnyriniais pusašiais.

1973 metų liepos mėnesį Typ 3 automobilių gamyba nutraukta, juos pakeičia iš esmės kitos konstrukcijos ir vandeniu aušinami VW Passat.


Vaizdas:MHV VW 1600 TL 01.jpg|VW Typ 3 (VW 1600 TL) Fließheck, Fastback
Vaizdas:Volkswagen Typ 3 Variant (1).jpg|VW Typ 3 (VW 1600) Variant, Squareback
Vaizdas:VW Typ 3 front 20080227.jpg|VW Typ 3 (VW 1600 TL) Fließheck, Fastback
Vaizdas:VW Typ 3 rear 20080227.jpg|VW Typ 3 (VW 1600 TL) Fließheck, Fastback
Vaizdas:VW 1600 TL (Typ 3).jpg|VW Typ 3 (VW 1600 TL) Fließheck, Fastback
Vaizdas:VW Typ 3 Variant.JPG|VW Typ 3 Variant, Squareback
Vaizdas:VW Typ 3 Variant Heck.JPG|VW Typ 3 Variant, Squareback
Vaizdas:Volkswagen Variant (Typ 36) (6501467973).jpg|VW Typ 3 Variant, Squareback - 1973


## Pagaminimo kiekiai
Per dvylika gamybos metų pagaminta 2 583 015 tokių automobilių. Iš jų:
* Sedanų Typ 31 1500/1600 (Notchback/Fastback): **1 339 124**
* Universalaų Typ 36 1500/1600 (Variant): **1 202 483**
* Kabrioletų prototipų Typ 351 1500/1600: **12**
* Važiuoklių ir prototipų 1500/1600: **311**
VW Typ 3 keli automobiliai dar tarybiniais laikais važinėjo ir Lietuvoje, iki šių dienų Lietuvoje galėtų būti išlikę 3-5 Typ 3 automobiliai.

## Braziliškas analogas
1968–1980 metų laikotarpiu Brazilijoje gamintas Typ 3 išvaizdos automobilis, tačiau naudojant įprastą Vabalo bazę. Jis taip pat gamintas trijose kėbulo versijose, oficialus pavadinimas VW 1600.

Brazilijoje pagaminta:
* Sedanai (Notchback): 24 475
* Sedanai (Fastback): 109 515
* Universalai (Variant): 256 760
* Universalai (Variant II): 41 002


Vaizdas:VW 1600 4P 1969 ftl.JPG|VW 1600 Variant - Brasil 1969
Vaizdas:Motor VW1600 Brasil.JPG|VW 1600 - Brasil 1968–1971
Vaizdas:1970-1971 VWB Variant.jpg|VW 1600 Variant - Brasil 1970-1971
Vaizdas:VWB Variant.jpg|VW 1600 Variant - Brasil (1971-1977)
Vaizdas:VW 1600 TL 5P 1973.JPG|VW 1600 TL - Brasil 1972
Vaizdas:Variant2.jpg|VW 1600 - Brasil ~1978


## Galerija


Vaizdas:VW 1600 type 3 Karmann Ghia (8207067286).jpg| VW Typ 34 Karmann Ghia - 1967
Vaizdas:VW 1600 type 3 Karmann Ghia (8205980581).jpg| VW Typ 34 Karmann Ghia - 1967
Vaizdas:Bundesarchiv B 145 Bild-F038792-0006, Wolfsburg, VW Autowerk.jpg| Typ 3 - Wolfsburg 1973
Vaizdas:Bundesarchiv B 145 Bild-F038792-0012, Wolfsburg, VW Autowerk.jpg| Typ 3 - Wolfsburg 1973
Vaizdas:Bundesarchiv B 145 Bild-F038792-0004, Wolfsburg, VW Autowerk.jpg| Typ 3 - Wolfsburg 1973
Vaizdas:Bundesarchiv B 145 Bild-F038789-0020A, Wolfsburg, VW Autowerk.jpg| Typ 3 - Wolfsburg 1973
Vaizdas:Bundesarchiv B 145 Bild-F038816-0007, Wolfsburg, VW Autowerk.jpg| Typ 3 - Wolfsburg 1973
Vaizdas:Bundesarchiv B 145 Bild-F038789-0011A, Wolfsburg, VW Autowerk.jpg| Typ 3 - Wolfsburg 1973
Vaizdas:Bundesarchiv B 145 Bild-F038788-0026, Wolfsburg, VW Autowerk.jpg| Typ 3 - Wolfsburg 1973


## Nuorodos
* IAA 1961 Die Neuheiten im Automobilbau vor 50 Jahre (Youtube)
* VW Type III History (www.vwtype3.org)
* Volkswagen Type 3 (www.uniquecarsandparts.com.au)
* 1961 Brochure (thesamba.com)
* 1966 Brochure Notchback and Variant (thesamba.com)
* 1966 Brochure Fastback Brochure (thesamba.com)
* 1973 Brochure Type 3 Full Line Brochure (thesamba.com)